28 Mindeskrift for J. Steenstrup. III. 



danner denne Mose en naturlig Overgang fra de foregaaende Høimoser til de saakaldte 

 Skovmoser. 



Mosens Længdeudstrækning gaaer fra S. til N., ligesom de igjennem selve Mosen 

 gaaende mærkværdige R i m m e , hvilke ere 3 — 6 Fod høie Sandrygge, der med en Bredde 

 af 8 — 16 Fod ligge {^) ved Siden af hinanden og bestaae af en mere finkornet Sandmasse, 

 som hviler paa en grovere Strandsand. De høiere Punkter af Rimmene ere bevoxede 

 med alm. Lyng (Erica vulgaris), de lavere med Moselyngen (Erica tetralix), og forresten 

 med Arbutus uva ursi, Euphrasia minor, Populus tremula (en duunhaaret Form med 

 overordentlige store Blade), Pyrus malus, Myrica gale etc. De lavere Strækninger, som 

 ligge mellem Rimmene og altsaa gaae i samme Retning som disse, kaldes D o p p e r , og 

 hvile ligesom Rimmene paa en grovsandet Bund. Disse Dopper ere tildeels fyldte med 

 Tørvmasse — en Masse der paa mange Steder har hævet sig til den Højde og Modenhed, 

 at den bærer samme Vegetation som Rimmene; men de fremherskende Planter derpaa 

 ere dog Eriophorum angustifolium og Scirpus cæspitosus, hvilken sidste jeg oftere har 

 kunnet spore, som sammensættende Deel af Massen, ligetil den nederste Tørv, og som 

 altsaa karakteriserer de Punkter, hvor den forekommer, som fuldkomne Højmose- 

 dannelser. Dopperne og Rimmene begynde lige ved Kattegattets Havstok, og løbe 

 fuldkommen ^ med den; de Rimme, der ligge den nærmest, altsaa de østligere, ere i 

 Reglen de høiere, medens de Dopper, der adskille dem, ere mindre dybe end i den vest- 

 lige og sydlige Deel af Mosen, hvor netop Rimmene tabe sig betydeligen, og paa mange 

 Steder knapt hæve sig over Doppernes eller Mosens Overflade. Af disse Rygge og Skier [?]^) 

 findes der efter Hr. Landinspecteur Justitsraad Juuls Kort omtrent 40, og de kunne 

 forfølges i en Strækning af 3 Fjerdingvei i Længden, indtil de nemlig forsvinde, som 

 det synes under Raaberg Klitter; det falder derfor naturligt at betragte Jerup og Elling- 

 mosen som en Mængde ved Siden af hinanden liggende, kun faae Favne brede, men over 

 Y2 Miil lange. Moser. Ved Hjælp af en Grøft, som til Vandets Afledning var ført over 

 en Deel af disse Moser, saae jeg mig istand til at afgjøre, hvad flere Boringer lode for- 

 mode, at Dopperne og Rimmene laae paa en fælles Masse, det grovere Sand. Ved et 

 flygtigt Blik paa Egnen kunde man let antage, at Rimmene var Flyvesandslinier, der 

 havde leiret sig over en stor Mose. Et Gjennemsnit tvert over en Deel af Dopperne 

 og Rimmene viser sig omtrent saaledes: 





hvor a er Rimmene, b Dopperne og c det fælles Underlag. 



De østlige Dopper ere ikke fyldte med Tørvjord ialmindelighed (dog fandt jeg i 

 Halvdoppen [?] og Fælledsdoppen flere Qvarteer Tørv) men derimod med en dyndagtig 



^) Ordet er vanskelig at læse. Udg. Anm. v 



